Garfildo apygarda (Montana)

Garfildo apygarda () – Jungtinių Amerikos Valstijų apygarda, esanti Montanos valstijos rytinėje dalyje. 2020 m. JAV gyventojų surašymo duomenimis, apygardoje gyveno 1 173 žmonės.Garfield County, Montana. www.census.gov. Nuoroda tikrinta 2024-01-16. Apygardos centras – Džordanas. Apygarda įsikūrusi į pietus nuo Filipso ir Valio apygardų, į vakarus nuo Makono ir Prerio apygardų, į šiaurės vakarus nuo Kasterio apygardos, į šiaurę nuo Rosbado apygardos ir į rytus nuo Petroliumo apygardos. Apygarda apima dalį Fort Peko užtvankos tvenkinio. Garfildo apygarda yra rečiausiai apgyvendinta apygarda Montanoje ir viena rečiausiai apgyvendintų visoje šalyje.


 Istorija 
Apygarda įkurta 1919 m. iš Dosono apygardos dalies. Manoma, kad pavadinta 20-ojo JAV prezidento Džeimso Garfildo garbei.Garfield . www.ereferencedesk.com. Nuoroda tikrinta 2024-01-16. 1902 m. Apygardoje buvo atrastas pirmasis pasaulyje identifikuotas tiranozauras.Garfield County museum. mtdinotrail.org. Nuoroda tikrinta 2024-01-16.

 Politika 
Garfildo apygardoje gyvenantys žmonės tvirtai palaiko Respublikonų partiją. Gali būti, kad Garfildo apygarda yra labiausiai respublikonų partiją palaikanti apygarda Montanos valstijoje, ir viena iš labiausiai palaikančių šią partiją apygardų visoje šalyje.

Paskutinis JAV demokratų partijos atstovas laimėjęs šioje apygardoje buvo Franklinas Ruzveltas.Geographie Electorale. Nuoroda tikrinta 2024-01-16. Per paskutinius penkerius rinkimus nė vienas Demokratų partijos kandidatas nesurinko daugiau nei 16 % rinkėjų balsų.

The New York Times electoral map (Zoom in on Montana). Nuoroda tikrinta 2024-01-16. 2000 metų JAV prezidento rinkimuose respublikonas Džordžas V. Bušas surinko 87 % balsų, tuo tarpu jo oponentas Alas Goras tesurinko 8 %. 2004 metų JAV prezidento rinkimuose 90,08 procento Garfyldo apygardos rinkėjų balsavo už prezidentą Bušą, o jo priešininkui Džonui Keriui savo balsus atidavė 7,94 procento rinkėjų. 2008 metų JAV prezidento rinkimuose senatorius Džonas Makeinas Garfildo apygardoje gavo 82,3 % rinkėjų balsų, o senatorius Barakas Obama – 15,1 %.

 Gyventojai 
miniatiūra|230x230px|Garfildo apygardos teismo pastatas Džordane
2021 m. duomenimis, apygardoje gyveno 99 % baltųjų, 0,6 % mišrios rasės ir 0,4 % afroamerikiečių kilmės gyventojų.Garfield County, MT. datausa.io. Nuoroda tikrinta 2024-01-16.

 Šaltiniai 

Kategorija:Montanos apygardos